**ЕРЕКШЕ БІЛІМДІ ҚАЖЕТ ЕТЕТІН БАЛАЛАРДЫ ӘЛЕУМЕТТІК-ЭМОЦИОНАЛДЫҚ ТҰРҒЫДА ҚОЛДАУ**

*Бердимуратова Акмарал Сулейменовна*

*Астана қ. №66 «Толағай»балабақшасы, педагог- психолог*

Қазіргі заманда денсаулығында ақауы бар, ерекше білімді қажет ететін балалардың саны айтарлықтай өсу үстінде, бұл оларға және оларды тәрбиелеп отырған отбасыларға көмекке мұқтаждықтың артқанын білдіреді.

«Ерекше балалары» бар отбасымен жұмыс жасауға гуманистік көзқараспен мұқият қарау қажет, ата-аналар баланы өмірге белсенді дайындауға, баланың болашаққа ойлау қабілетін дамытуға, оның жан-жақты психоэмоционалдық дамуына оң перспективалар қалыптастыруға бағытталуы керек, және педагогикалық көмек әбден қажет.

Ойымды айтар болсам, ерекше білім беру қажеттіліктері бар баланы тәрбиелеп жатқан отбасына психологиялық көмек көрсету жүйесі деп оның жанұясында дамуында кемістігі бар баланың жан-жақты және үйлесімді дамуын қамтамасыз ететін педагогикалық шаралар деп айтуға әбден болады [1].

Ерекше білімді қажет ететін балаларға психологиялық қолдау көрсету жүйесі әрқашан да өте өзекті болып қалатыны айдан анық, себебі баланың өмірге деген белсенділігі өте ерекше және үлкендер жақстан ерекше көзқарасты талап етеді.Мектепке дейінгі білім беру ұйымдарында ерекше білім беруді қажет ететін баланы тәрбиелеп отырған отбасына әлеуметтік-психологиялық қолдау көрсетудің негізгі мақсаты – ерекше білім беруді қажет ететін балалардың табысты интеграциялануын қамтамасыз ететін жан-жақты көмек көрсету болып табылады.

Педагогтердің балабақшада отбасымен тығыз жұмыс істеудің негізгі міндеттері: баланың және ата-ананың тұлғасын, олардың қарым-қатынасын талдау; баланың отбасы мүшелерінің мотивациясын зерттеу; бірлескен іс-әрекет барысында құрдастарымен араласуы яғни қарым-қатынас дағдыларын жіті дамыту; баланың интеллектуалдық ой процестерін қалыптастыру; баланың жеке әлеуметтік-психологиялық мәселелеріне өзінің ата-анасының адекватты көзқарасын қалыптастыру; балалар мен ересектердің бірлескен іс-әрекеті процесінде коммуникативті дағдыларды дамыту. Ерекше білім беруді қажет ететін балаларды өсіріп тәрбиелеп жатқан отбасылар психологиялық көмекке өте мұқтаж.

Ерекше білімді қажет ететін балаларға психологиялық қолдау көрсету процесінің негізгі шаралары келесідегідей кезеңдерді қамтиды:

**1-кезең** – еріп жүретін баланы және оның отбасын әлеуметтік оңалтудың арнайы жеке бағдарламаларын әзірлеу және іске асыру үшін ерекше білім беруді қажет ететін балалардың деректер банкін құру, оған мыналар кіреді:

– балалардың тәрбиелік мүмкіндіктерін анықтау мақсатында өзі өскен отбасын зерттеу;

– тәрбие моделін анықтау (отбасының әлеуметтік-психологиялық картасын жасау);

– тұрмыстық жағдайымен мұқият танысу;

– арнайы мамандардың бірлескен іс-әрекетінің бағдарламасын жасау;

– ата-ана мен бала қарым-қатынасының диагностикасы.

**2 кезең** – баламен бірге жүретін барлық қатысушылармен жіті байланыс орнату.

**3 кезең** – баланың дамуының ерекшеліктерінің психологиялық-педагогикалық диагностикасы, оның психологиялық дамуындағы ауытқулардың алдын алу.

**4-кезең** – жеке бағдарламаларды және топтық іс-әрекеттерді мұқият жүзеге асыру – ата-аналарға қажетті көмек көрсету, консультациялар, әңгімелер өткізу, ерекше білім беру қажеттіліктері бар балалармен жұмыс істейтін тәрбиешілерге кеңес беру, психологиялық сабақтарды, оның ішінде жоғары психикалық процестерді дамытуға арналған жаттығулар кешенін өткізу.

**5 кезең** – процестің тиімділігін және қолдау нәтижелерін талдау.

Ерекше білім беру қажеттіліктері бар балалармен жұмыс жасаудың ең тиімді деген формалары мен әдістері:

– Ертегі терапиясы;

–Коммуникативті дағдыларды жіті дамытуға ықпал ететін ойын тренингтері;

– Ойын терапиясы – ойын процесінде өсіп келе жатқан баланың сыртқы әлеммен белсенді қарым-қатынасы қалыптасады, оның интеллектуалдық, эмоционалдық-еріктік, адамгершілік қасиеттері дамиды;

– баланың өзін-өзі бағалауын түзетуге көмектесетін және ересектермен және құрдастарымен жағымды қарым-қатынас орнатуға көмектесетін рөлдік ойындар;

– релаксация – баланың жеке жағдайына байланысты тыныш музыка қою, табиғат дыбыстарын, жануарларды, табиғатты бақылау т.б. – психогимнастикаға ырғақ, пантомима, күйзелістен жылдам арылуға арналған ойын түрлері, эмоционалды және тұлғалық саланы дамыту;

– арт-терапия – бейнелеу өнеріне негізделген жұмыс түрі [2].

Бұл ретте балалармен жұмыс істеу принциптері мен ережелерін мұқият сақтау қажет: әрбір балаға және отбасына жеке көзқарас; әр түрлі құралдарды (ақыл-ой және практикалық әрекеттерді кезектестіру, көрнекі құралдарды, АКТ қолдану) пайдалана отырып, балалардың шаршауының алдын алу; балалардың танымдық әрекетін белсендіретін әдістерді қолдану; кішкентай ғана жетістікке жетуге ынталандыру, әр балаға дер кезінде көмек көрсету, оның бойында өз күштері мен мүмкіндіктеріне деген сенімін дамыту [3].

Ата-аналарға психологиялық қолдау көрсетуді жүзеге асыру процесі ұзақ және баламен бірге жүретін барлық мамандардың міндетті түрде кешенді қатысуын талап етеді.

Бұл ретте балалармен жұмыс істеу принциптері мен ережелерін сақтау қажет: әрбір балаға және отбасына жеке көзқарас; әр түрлі құралдарды (ақыл-ой және практикалық әрекеттерді кезектестіру, көрнекі құралдарды, АКТ қолдану) пайдалана отырып, балалардың шаршауының алдын алу; балалардың танымдық әрекетін белсендіретін әдістерді қолдану; кішкентай ғана жетістікке жетуге ынталандыру, әр балаға дер кезінде көмек көрсету, оның бойында өз күштері мен мүмкіндіктеріне деген сенімін дамыту [2, 3-бет].

Ата-аналарға психологиялық қолдау көрсетуді жүзеге асыру процесі ұзақ және баламен бірге жүретін барлық мамандардың міндетті түрде кешенді қатысуын талап етеді.

Мүмкіндігі шектеулі балаларды тәрбиелеп отырған ата-аналармен жұмысты екі бағытта жүргізген жөн: ата-аналарды баланың психологиялық ерекшеліктері туралы ақпараттандыру.

Ерекше білімді қажет ететін балалардың психологиялық ерекшеліктері, типтік жас ерекшеліктері және тұлғаның дамуы туралы ата-аналардың білімін кеңейтуге көмектесетін тақырыптық ата-аналар жиналыстарын, топтық кеңестер өткізу.

Диагностикалық жұмыстың қорытындысы шығарылып, сонымен қатар ата-аналардың өтініштері негізінде ата-аналар топтары құрылады.

Отбасыларды іріктеу проблемалар мен өтініштердің ұқсастығын ескере отырып жүзеге асырылады. Ата-аналар топтарымен жұмыс ата-аналар семинарлары түрінде жүргізіледі, оған лекциялар мен топтық талқылаулар кіреді; Баламен қарым-қатынас жасаудың тиімді тәсілдерін меңгеру бала-ата-ана ойындары, тренингтер, балалармен бірлескен іс-әрекеттер арқылы жүзеге асады.

Балалар мен олардың ата-аналары арасындағы оңтайлы қарым-қатынасты ынталандыруға бірнеше отбасынан тұратын отбасы мен бала-ата-аналар топтарында сәтті қол жеткізіледі. Топтық жұмыс формасы жеке проблемаларды сындарлы қайта қарауға ықпал етеді, проблемалар мен қақтығыстардың эмоционалдық тәжірибесін жоғары деңгейде қалыптастырады, сонымен қатар жаңа эмоционалдық реакцияларды қалыптастырады.

Ата-аналармен жұмыс істеуге арналған практикалық кеңес: Ешбір жағдайда өз ұстанымыңызды қорғауға тырыспау (негізгі міндет - бірлескен қызмет). Баланың жеке қасиеттерін емес, мәселені талқылау. Ата-аналардың жеке мүдделерін ескеру. Біз бір-бірімізге қарсы емес, мәселеге қарсымыз деген ұранда. Ата-аналармен әңгімелесу сәтті болады, егер: – қарсылық пен қарама-қайшылықты болдырмаса; – білім беру мәселесін ойдағыдай тұжырымдаса; – бар проблеманы шешу бойынша бірлескен іс-әрекеттерді талқыласа.

**Пайдаланған әдебиеттер**

1. Битянова, М.Р. Организация психологической работы в школе / М.Р. Битянова. – М. : Современник, 1997. – 186 с.
2. Казакова Е.И. Педагогическое сопровождение. Опыт международного сотрудничество / Е.И. Казаковва. – СПб., 1995. – 186 с.
3. Психолого-педагогическое консультирование и сопровождение развития / под ред. Л.М. Шипицыной. – М. : ВЛАДОС, 2003. – 526 с.